paragraph_text: Zbivanja unutar igre smještena su u izmišljenoj regiji imena Johto, koja je stanište za stotinu novih vrsta Pokémona, te prate napredak središnjeg lika, Golda, u njegovom naumu da postane majstor Pokémon borbi. Dvije su igre neovisne jedna o drugoj te, iako se mogu igrati zasebno, igrač je primoren vršiti razmjenu među njima i među njihovim prethodnicama kako bi u potpunosti popunio Pokédex. Johto saga Pokémon animirane serije temelji se na određenim zapletima unutar same igre.